नेपालका पूर्व राजाहरू महेन्द्र र वीरेन्द्र तथा प्रधानमन्त्रीहरू टंकप्रसाद आचार्य, बीपी कोइराला र कीर्तिनिधि बिष्टसमेतले नेपालको कूटनीतिक क्षेत्रलाई निकै बृहत् बनाए । महेन्द्र र टंकप्रसादका समयमा चीनसँग दौत्य सम्बन्ध भयो भने महेन्द्र र बीपीको समयमा पाकिस्तान इजरायल जस्तो देशसँग पनि दौत्य सम्बन्ध भयो । २०१२ सालदेखि अत्यन्तै प्रगाढ मित्र राष्ट्र रहेको चीनले अहिले नेपालको एक चीन नीतिप्रति आशङ्का गर्दैछ ।
